CELEX: 62020CN0340
Language: lv
Date: 2020-07-24 00:00:00
Title: Lieta C-340/20: Lūgums sniegt prejudiciālu nolēmumu, ko 2020. gada 24. jūlijā iesniedza Cour de cassation (Francija) – Bank Sepah/Overseas Financial Limited, Oaktree Finance Limited

12.10.2020   
            
            
               LV
            
            
               Eiropas Savienības Oficiālais Vēstnesis
            
            
               C 339/4
            
         
      Lūgums sniegt prejudiciālu nolēmumu, ko 2020. gada 24. jūlijā iesniedza Cour de cassation (Francija) – Bank Sepah/Overseas Financial Limited, Oaktree Finance Limited
      
      (Lieta C-340/20)
      (2020/C 339/05)
      Tiesvedības valoda – franču
      
         Iesniedzējtiesa
      
      
         Cour de cassation
      
      
         Pamatlietas puses
      
      
         Prasītāja: Bank Sepah
      
      
         Atbildētājas: Overseas Financial Limited, Oaktree Finance Limited
      
      
         Piedaloties: Procureur général près la Cour de cassation
      
      
         Prejudiciālie jautājumi
      
      
                  1)
               
               
                  Vai Regulas (EK) Nr. 423/2007 (1) 1. panta h) un j) punkts un 7. panta 1. punkts, Regulas (ES) Nr. 961/2010 (2) 1. panta i) un h) punkts un 16. panta 1. punkts, kā arī Regulas (ES) Nr. 267/2012 (3) 1. panta k) un j) punkts un 23. panta 1. punkts ir jāinterpretē tādējādi, ka tiem pretrunā ir tas, ka tāds Francijas Civilprocesa izpildes kodeksā paredzēts pasākums kā tiesiskais nodrošinājums vai apķīlāšana, kas neizraisa piešķiršanas sekas, tiek uzsākts bez valsts kompetentās iestādes iepriekšējas atļaujas?
               
            
                  2)
               
               
                  Vai, lai atbildētu uz pirmo jautājumu, ir nozīme apstāklim, ka mērķis atgūt prasījumu no personas vai organizācijas, kuras aktīvi ir tikuši iesaldēti, nav saistīts ar Irānas kodolprogrammu vai ballistisko raķešu programmu un ka prasījums ir iesniegts pirms Apvienoto Nāciju Organizācijas Drošības padomes 2006. gada 23. decembra Rezolūcijas 1737 (2006) pieņemšanas?
               
            
         (1)  Padomes Regula (EK) Nr. 423/2007 (2007. gada 19. aprīlis) par ierobežojošiem pasākumiem pret Irānu (OV 2007, L 103, 1. LPP.).
      
         (2)  Padomes Regula (ES) Nr. 961/2010 (2010. gada 25. oktobris), ar ko paredz ierobežojošus pasākumus pret Irānu un atceļ Regulu (EK) Nr. 423/2007 (OV 2010, L 281, 1. lpp.).
      
         (3)  Padomes Regula (ES) Nr. 267/2012 (2012. gada 23. marts) par ierobežojošiem pasākumiem pret Irānu un Regulas (ES) Nr. 961/2010 atcelšanu (OV 2012, L 88, 1. lpp.).